- Hindi News
- Local
- Mp
- Bhopal
- Wild Animals Do Not Have Corona, So Boiling Meat And Eating Elsewhere Along With Antiviral Medicines
MP के सभी टाइगर रिजर्व, सेंक्चुरी बंद:वन्य प्राणियों को कोरोना न हो, इसलिए उबालकर खिला रहे मांस; खाने के साथ एंटीवायरल दवाएं भी दी जा रहीं
वनविहार में टाइगर बाड़े की सफाई करता कर्मचारी।
- हैदराबाद के जू में 8 शेर को कोरोना होने के बाद मप्र के वन्यप्राणी मुख्यालय ने जारी किया हाईअलर्ट
हैदराबाद के जू में 8 शेरों में कोरोना के लक्षण मिलने के बाद भोपाल में वन विहार सहित मप्र के सभी टाइगर रिजर्व, सेंक्चुरी और चिड़ियाघरों के लिए हाई अलर्ट जारी कर दिया गया है। वन विहार में वन्य प्राणियों के कमरों को अब हर दिन सैनिटाइज किया जा रहा है। मांस को गर्म पानी में डालकर खाने को दिया जा रहा है। इनकी देखरेख करने वाले सभी कर्मचारियों को कोरोना वैक्सीन लगा दी गई है।
इंदौर, ग्वालियर के चिड़ियाघर प्रबंधन ने वन्य प्राणियों को मिनरल्स और एंटीवायरल दवाएं देना शुरू कर दी हैं, ताकि संक्रमण होने पर वन्य प्राणी मजबूत रहें। वाइल्डलाइफ मुख्यालय के एपीसीसीएफ जेएस चौहान के मुताबिक सतपुड़ा, बांधवगढ़, कान्हा, पेंच, संजय डुबरी सहित सभी टाइगर रिजर्व, सेंचुरी आगामी आदेश तक बंद कर दिए हैं। यहां अप्रैल के पहले हफ्ते से ही एनटीसीए की सुरक्षा एडवाइजरी लागू कर दी गई है।
वन विहार में जानवरों की जांच हुई, अभी तक किसी में नहीं दिखे लक्षण
- वन विहार के वन्य प्राणी चिकित्सक अतुल गुप्ता ने बताया कि यहां वन्य प्राणियों की नियमित जांच की जा रही है। उनमें किसी भी तरह के संक्रमण के लक्षण नहीं मिले हैं। जानवरों की देखरेख कर रहे सभी कर्मचारियों का वैक्सीनेशन हो चुका है। उन्हें बूट, ग्लव्स और सिर पर कैप लगाकर रखने को कहा गया है।
- जानवरों की हाउसिंग में जाने से पहले केयरटेकर पोटेशियम के पानी में पैर रखते हैं। फिर आगे बढ़ते हैं। जानवरों पर 2 मीटर की दूरी से नजर रखी जा रही है। हाउसिंग में सैनिटाइजर का छिड़काव कर रहे हैं। जो मांस उन्हें खाने देते हैं, उसे गर्म पानी में डालकर रखते हैं। फिर ठंडा होने के बाद खाने देेते हैं, ताकि मांस के जरिए जानवरों तक संक्रमण न पहुंच सके।
- इंदौर चिड़ियाघर के प्रभारी उत्तम सिंह के मुताबिक यहां वन्य जीवों को मिनरल्स और एंटीवायरल दवाएं देना शुरू कर दी हैं। मीट भी उबालकर दे रहे हैं। शाकाहारी जीवों को नमक में घास को धोने के बाद खाने दे रहे हैं। ग्वालियर चिड़ियाघर में भी कोविड प्रोटोकॉल का पालन किया जा रहा है।
tgl_Latn eng_Latn eng_Latn gla_Latn eng_Latn hin_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva